196 Laus, Laudare

Solet aliquid dandari tripliciter. Uel comparacione rei nobilis, sic Cant. 4[:4, 7]: Sponsa commendat sponsum comparando illum turri *David*. Aut approbacione virtutis ut ibi *tota pulcra es.* Uel annichilatione turpitudinis, ut ibi *et macula non est in te*.

Item, laus veri nominis debet procedere a laudabilibus alioquin verum erit quod dicit Seneca, Idem et laudatur a turpibus et ob turpia. Vnde quidam, Laus est discretis a prauis vituperari. Iccirco ille qui turpis est in vita si aliquem laudat, magis reddit eum suspectum quia ut communiter vnusquisque laudat sibi similem. Nam secundum Eccli. [15:9]: *Non est speciosa laus in ore peccatoris*. In *Historia Romanorum*, legitur quod quedam deformis persona dictasset et protulisset vnam sentenciam pulcherimam et omnis de se natu illam laudasset tanquam eloquenter dictatam. Quidam de maioribus dixit pulchra quidem foret si a pulcro dicta fuisset et fecerunt quedam alium approbate vite illam dicere et tunc fuit admissa, Prou. 26[:7]:  *Quomodo frustra habet pulchras claudus tibias, sic indecens est in ore stultorum parabola*. Vnde nota quod res solet ex quatuor laudari. Ex preconsitate materie ut vas aurorum. Ex speciositate forme ut ymago bene picta uel sculpta. Ex vtilitate fuerit efficax medicina. Ex sagacitate agentis ut aspis obturat aurem cum escuda.

Item, quidam laudant quo non est laudandum, Psal. [9:24]: *Quoniam laudatur peccator in desideriis (animæ) suæ*. Alii non laudant quod non est laudandum, Eccli. 11[:2]: *Non laudes virum in specie sua*.

Item, ibidem non laudes hominem ante mortem. Aliqui laudant quod est laudandum, Psal. [108:30]: *Confitebor Domino nimis in ore meo*.

Item, quandoque in aliis laudat malum et hoc est vbique nocens quia hoc animat ad malum, Psal. [9:24]: *In desideriis anime*, scilicet, quandoque laudatur malus bonum, et hoc est laudanti iudicens quia sic seipsum vituperat, Eccli. 15[:9]: *Non est speciosa laus in ore peccatoris*. Aliquando bonus laudat malum et hoc est laudato inexpediens quia in hoc ipsum leuat, Luc. 16[:8]: *Laudavit dominus villicum iniquitatis*.

Aliquando laudat bonus bonum et hoc est conueniens saluis debitis circumstanciis, secundum hoc dixit Psal. [112:1]: *Laudate, pueri, Dominum*. Hic dicit Philosophus, quod opera sunt signa habitus, quia quandoque laudamus eos qui non egerunt quia credimus eos esse tales. Ideo dicit Augustinus, *De verbis Domini* libro secundo, Laus humana non debet appeti a recte faciente, ut ex hoc illi proficiant, qui possunt imitari quod laudant. Vnde versus: Si sequens fugiet, fugiat si vmbra sequetur. Sic quesita fugit, et laus contempta tenetur.

Ysidorus, *De summo bono*, libro primo, si ars in artificio retorquet laudem ita creator per creaturam laudatur, Psal. [47:11]: *Secundum nomen tuum, sic et laus tua in fines terræ*. Queritur Crisostomus *Super Mattheum* *in imperfectum*, quid est laus humana nisi sonus ventorum transeuntium? Cessauerunt homines loqui, et perdidit hoc fructum suum, que est sapientia, res dare, et verba vacua comparare, et sic mercedem[[1]](#endnote-1) Dei perpetuam perdere vatuus accedit ad diuinum qui hic mercedem accipere desiderat. Vnde Augustinus, *83 Quaestionum*, capitulo 36, virtus non appetit quod in aliorum hominum est potestate. Qui igitur imitatur bonos, nullius hominis appetit laudem; qui imitatur malos, non est dignus laude. Dicitur enim 1 Cor. 4[:5]: Qui in adventu Domini, *Dominus illuminabit abscondita tenebrarum, et manifestabit consilia cordium: et tunc laus erit unicuique a Deo*.

1. mercedem ] *add*. ~~accipere desiderat Vnde Augustinus 83~~ F.128. [↑](#endnote-ref-1)